تورکیه مطبوعاتی اؤزتی 13.04.2018
یئنی شفق: «تورکیه، آمریکا ایله روسیا آراسیندا آراچی»
یئنی شفق: «تورکیه، آمریکا ایله روسیا آراسیندا آراچی»
تورکیه، سوریهنین دوما بؤلگهسیندهکی شیمیایی سالدیری سونراسی آمریکا ایله روسیا آراسیندا آرتان گرگینلیکده آرایا گیررک بحرانین ساواشا دؤنوشمهسینی انگللهین گوج اولدو. جمهورباشقانی رجب طیب اردوغان، ۳ گون آرایلا روس و آمریکالی مخاطبلری ایله آردی آردینا تلفندا گؤروشدو. بحراندا هانسی طرفره یئر آلدیغی دونیا قامواویوندا ان چوخ ماراق ائدیلن اولکه اولان تورکیه، طرفسیز قالمایی ترجیح ائدرک، طرفلری ساکینلشدیرمه اوغراشی وئردی.
وطن: «یئرلی کامئرا تورک عسگرینین گؤرن گؤزو اولاجاق»
ترورلا مباریزهده یئرلی ایمکانلارلا گلیشدیریلن جیهازلار عملیاتلاردا موفقیتی آرتیریر. تورک بیلیم اینسانلاری سیسده و یا آز ایشیق اورتامیندا گؤرن کامئرالار گلیشدیردی. سیسلی هاوالاردان فایدالانان تروریستلر، عسگرلریمیزین خاین توزاقلار قوروردو. اینکیشاف ائتدیریلن پروژه ایله بیرلیکده خاین پوسولار قارشیسی آلیناجاق. یئرلی و میلی کامئرا سایهسینده چوخ حساس ایشلهیهبیلهن چیپلرین ایشلهوی دونیاداکیلاردان بیر نئچه قات داها یاخشی.
خبر تورک: "بلک واچ قوش آداسینا گلدی"
آیدینین قوش آداسی ائلچهسینه باهاما بایراقلی بلک واچ گمیسی ایله ۴۸۶ اینگیلیس توریست گلدی. قوش آداسی ائگه پورت لیمانینا یاناشان گمیدهکی توریستلرین بیر قیسمی افس، مریهم آنا، دیدیم و میلئت کیمی هؤرهن یئرلرینی گزدی، بعضی یولچولار دا ائلچه مرکزینده آلیش وئریش ائتدی.
صاباح: "۲۰۱۸.جی ایلده توریست گؤزلنتیسی آچیقلاندی"
تورکیه هوتلچیلر بیرلیگی باشقانی تیمور باییندیر، "۲۰۱۸.جی ایلده روسیادان تورکیهیه گلهجک توریست ساییسیندا تخمیناً یوزده ۲۰ آرتیش نظرده توتولدوغونو آچیقلادی. یرلیکدن وریلن آچیقلامایا گؤره، یوکسک مؤوسوم اولینده بیر راپور حاضرلایاراق روسیا توریزم بازارییلا ایلگیلی گؤزلنتیلری اورتایا قویدو. روسیا وطنداشلارینین بو ایلین ایلک آیلاریندا یاز دؤورو اوچون ائتدیکلری ارکن رزرواسیونلاری گئچن ایلین عینی دؤورونه گؤره تور اوپراتورلاری توییده ۱،۵ قات، تئز توور و پئگاس توریستیکده ۲ قات، اینتوریستده ۵،۶ قات آرتدیغینی خاطیرلادان باییندیر، سکایسکانر معلوماتلارینا گؤره روسیادان ایستانبولا اولان بیلت سیفاریش طلبلرینین ۳۰ آوریل- ۹ میده بیر اوولکی ایله گؤره یوزده ۱۰۲ آرتیش قئید ائتدیگینی ایفاده ائتدی.
ایستار: "بو گئجه معراج قندیلی"
مسلمانلارین هیجانلا گؤزلدیگی ۲۰۱۸ معراج قندیلی بو گئجه ایدراک ائدیلهجک. حضرت محمدین گؤیه یوکسهلهرک اللهین حضورونا قبول ائدیلمهسی اولاراق بیلینهن بو گئجهده اللر سمایا آچیلاجاق و دعا عبادتلر ایله کئچیریلهجک. حادثهنین ایکی مرحلهسی واردیر. بیرینجی مرحلهده حضرت محمد مسجدالحرامدان بیت المقدسه گؤتورولور. بو مرحله، گئجه یئریییشی معناسیندا "اسرا" آدینی آلیر. ایکینجی مرحلهنی ایسه حضرت محمدین بیت المقدسدن اللها یوکسلیشی اولوشدورور.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab